GENÈSE 





Í NÈ dome mo mè, Nzapa déè nè li-zane o dè nou. 
2 Kè nou o nè ola; kè nè toum hè houlou ngo ba 
doukou ko, kè l'Esprit kè Nzapa fo tè nè ngo li o hi. 
3 Nè Nzapa to ouine, ègui: Mi koa mossa tèno! Kè 
mossa ma. 4 Nè Nzapa joko kè mossa diċouinè; nè 
Nzapa kèkosan mossa dè toum o. 5 Nè Nzapa sa yini 
mossa nè ouichi, n’a sa yini bè toum o nè zè. Kè mbolo 
déè pome, dè toutouli pome: kè nè akouti jou ouichi 
pome-iè. 

6 Nè Nzapa to ouine, ègui: Mi koa ba oloyara nè 
bobo li, hè kè nè kosan li dè li o. 7 Nzapa déè ba olo- 
yara, kè nè kosan li o nè o do ba oloyara dè li o nè Q 
ngone ba oloyara hi. N’è dè hèmo higo. 8 Nè Nzapa 
sa yini ba oloyar'a hi nè li-zane. Kè mbolo déè pome, 
dè toutouli pome: kè nè ouichi litou. 

9 Nè Nzapa to ouine, ègui: Mi koa li o nè oli nè 9 do 
li-zane hi o to a-jou-ma oloyara pome-iè, nè koulou-mo 
ho zane. N'è dè hèmo higo. 10 Nè Nzapa sa yini 
koulou-mo nè nou, n’a sa yini li o nè touo di-jou-ma 
o hi nè nana. Nè Nzapa joko kè dièouinè. 11 Kè 
ol'a hi nè Nzapa to ouine, ègui: Mi koa jo bara, nè jo 
nè palè è hè sènè, dè ti-ouara-ti o nè ouara ouara-ti ènè, 
ènè, nè bara o hè sènè hi di sènè nou h-è. N'è dè hèmo 
higo. 12 Nè jo bara ngo nou, dè jo nè palè è hè sènè 
ènè, ènè, dè ti-ouara-ti o nè ouara ouara-ti ènè, ènè, nè 
bara o hè sènè hi. Nè Nzapa joko kè dièouinè. 13 Kè 
mbolo déè pome, dè toutouli pome: kè nè ouichi tara. 

14 Nè Nzapa to ouine, ègui: Mi koa sanra-mo o ma nè 
mo doungou ba oloyara li-zane mè, ouine kèkosan ouichi 
dè zè; kè nè mo ouine oussou ji ènè, ènè o, dè ouichi o, 
dè pè o; 15 ko ouo-o dè nè mo-sanra o nè ba oloyara 
li-zane mè, ouine ha mossa di sènè nou nè. N'è dè hèmo 

higo. 16 Nè Nzapa dè dingguè sanra-mo litou, ma 
dinggu'a nè mo-yanra nè ouichi, nè ma solobiè nè mo-toko 
nè zè; n'a dè solo o bo. 17 Nè Nzapa é ouo-o nè mo 
doungou ba oloyara li-zane mè, dè mo-toko di sènè nou 
nè, nè ouichi dè zè, 18 nè mo kèkosan mossa dè toum 
o. Nè Nzapajoko kè dièouinè. 19 Kè mbolo déè pome, 
dè toutouli pome: kè nè ouichi nara. j 

20 Nè Nzapa to ouine, ègui: Mi koa li o é sadi mono- 
touni o ouinè, dè noi o nè boulou nè ngone nè ba oloyara 
li-zane mè hi. 21 Nè Nzapa dè ba dingguè zolo o, 
do sadi do li o nè fo to lo-o fouo hi, ndo ba doko ino-o 
ndo li o iè hi, ènè, ènè; n'a dè noi o nè boum-baka ouo-o 
sènè hi, ènè, ènè bo. Nè Nzapa joko kè dièouinè. 22 Nè 
Nzapa é démo jou ouo-o, a to ouine ho ouo-o, ègui: Ènè 
ko, ènè dèlè ènè dounou o ba dingguè nana li o nè oli; 
noi o bo ko doko o di sènè nou h-è. 23 Kè mbolo déè 
pome, dè toutouli pome: kè nè ouichi moro. 
` 24 Nè Nzapa to ouine, ègui: Mi koa nou é sadi mono- 
touni o ènè, ènè, do daili o, do ino-o nè nèno nè zan lo-o 
hi, do sadi doko jo o ènè, ènè. N'è dè hèmo higo. 
25 Nzapa déè sadi o ènè, ènè di sènè nou h-è, a déè daili 
o ènè, ènè, do ino-o nè nèno nè zan lo-o hi ènè, ènè. Nè 
Nzapa joko kè dièouinè. 26 Kè olo mo hi nè Nzapa 
to ouine, ègui: Alè dè oui-ouili nè zizilè, hè oui ma 
dè'lè, h'a dè ouane jou zolo o do dingguè nana li nè oli, 
do noi li-zane mè o nè oli, do daili o, dè nou nè oli, do ino-o 
né nèno nè zan lo-o hi di ngo nou h-è nè oli. 27 Nè 
Nzapa dè oui-ouili nè zizi-ng-è, a déa nè zizi Nzapa; 
a déè nè oui-ouili dè ouiko. “28 Nè Nzapa é démo jou 
ouo-o, Nzapa to ouine ho ouo-o, ègui: Ènè ko, ènè dèlè, 
ènè houlou ngo nou h-è nè oli, ènè dè ouane jou a; ènè 
dè ouane jou zolo do nana o, do noi nè boulou li-zane mè 
o hi, do sadi o nè fo to lo-o di ngo nou h-è fouo nè oli. 
29 Nè Nzapa to ouine, ègui: Joko, mi ha jo nè palè è hè 
sènè di ngo nou h-è nè oli h'ènè-o, do ti-ouara-ti o nè 
ouara ouara-ti nè bara o hè sènè hi: kè nè mo-yongo 
k'ènè-o. 30 Mi ha toro jo ho sadi o nè oli sènè nou-h-è, 
do noi o nè oli li-zane mè, do ma mo nè fo to lo-o di sènè 
nou h-è fouo, nè omo-omi-omo hi, nè mo-yongo ho ouo-o. 

N'è dè hèmo higo. 31 Nè Nzapa joko mo no-o nè oli 
n'è déè hi; joko, kè diè goudou kine. Kè mbolo déè 
pome, dè toutouli pome: kè nè ouichi dongpo. 


2 NÈ li-zane mè o, dè nou, do ba doko mo ndo pa o hi, 
kè sa. 2 Nzapa déè tome k'è, n'è déè hi, sa nè zè 
mbéa-pome-kè-pakana; n'a omo té a nè zè mbéa-pome- 
kè-pakana, olo tome ko-a nè oli n'a déè sa nè hi. 3 Nè 
Nzapa é démo jou z'è mbéa-pome-kè-pakana hi, n'a é 
ouichi hi nè bou, nèdaka n'a omo té a nè po-ouichi hi 
olo sa tome ko-a nè oli n'a déè nè hi. 

4 Joko dome déè li-zane o mè dè nou, n'a déè nè o sa 
nè hi. 5 Nè Nzapa déè nè nou pome dè li-zane o mè 
hi, kè tètè bi-ti tè ma ngo nou h-è nè, kè tètè jo tè bara 
bo ngo nou h-è nè: nèdaka nè Seigneur Nzapa tè é kolo 
tè di sènè nou nè nè, kè ma ouili bo pome ouine oua fo 
bènè. 6 Nè koutou taka ngo nou nè, nè mo a ngo nou 
nè oli. 7 Nè Seigneur Nzapa dè oui-ouili nè fou-nou, 
n'a oufou ko jof'a nè oufi touni, nè ouail'è hi dè touni 
ouili. 8 Kè ol'a hi, nè Seigneur Nzapa dè fo Éden, di 
ouara danga-ouichi, n'a é ouail'è n'a déè hi sèn'a. 9 Nè 
Seigneur Nzapa é ti o bara ngo nou, ènè, ènè, nè diè o 
ouinè nè mo joko dè mo yongo hi, nè ti monotouni b-è 
nè bobo fo mè, dè ti ingi démo dè namo. 10 Kè ma nana 
pome hoa nè Éden nè mo a tè fo, nè sènèmo hi nomo nè 
sassala kou'a kéè nè nara hi. 11 Nè yini ba kouo bèt 
siti mè hi nè Pischon; n'a nomo n'a jiki ka nou Havila, 
ndo pa Por sènè hi. 12 Kè lor sènè nou hi dièouinè; 
nomo ndo pa nè bdelllum dè ta onyx bo hi. 13 Nè yini 
bè ba kou litou o hi nè Guihon; n'a nomo n'a jiki ka nou 
Cusch hi. 14 Nè yini bè ba kou tar'a hi nè Hiddékel; 
n'a nomo n'a foko di Assyrie ouara danga-ouichi mè hi. 
Nè nara ba kou li hi, nè Éuphrate. 15 Nè Seigneur 
Nzapa ba oui-ouili, a nou fo nè yin'a nè Éden hi, ouine 
oua fo dè ouine pam'a. 16 Nè Seigneur Nzapa to 
mboulou h'a, ègui: Mè ouiè yongo ouara-ti sènè fo nè 
oli; 17 no mè ya yongo ouara-ti ingi démo dè namo nè, 
nèdaka nè po-ouichi no mè tè yongo nè hi, ko mè tè fi. 

18 Nè Seigneur Nzapa to ouine, ègui: Hè dinè ouine 

oui-ouili doungounou ènè-pome-iè; mi tè dè oui-bak'a 
hè ama do a. 19 Seigneur Nzapa dé'a nè nou do ba 
doko sadi doko jo o nè oli, do noi li-zane mè o nè oli, n'a 
kara ouo-o tèno di ka tè oui-ouili h-è nè, ouine ingi tana 
hèmo n'a é nè yini ouo-o higo, sè ko ba doko mo-mono- 
touni o ba yini lo-o nè ouail'è tè é ho ouo-o hi. 20 Nè 
oui-ouili h-è é yini daili o nè oli, do noi li-zane mè o, do 
sadi do jo o nè oli; nè oui-ouili h-è tè pa oui-bak'è nè 
ouiè ma d'è nè. 21 Nè Seigneur Nzapa fo oui-ouili 
h-è pi nou nè la, wa ola bosso-bosso; n'a ba ma bara 
om'a pome, a pi dainliènè mourou da. 22 Nè Seigneur 
Nzapa dè ouiko pome nè bara oui-ouili n'a ba hi, a b'a 
tèno di ka tè ouail'è nè. 23 Nè oui-ouili h-è to ouine, 
ègui: Joko bèda bar'a nè pome bara to-m' dè mour'a 
nè pome mourou to-m' ! n'a é yin'a nè ouiko, nèdaka nè 
Seigneur Nzapa b'a nè kosan oui-ouili. 24 Nèda ouine 
d-è nomo nè oui-ouili é nè sème k'è dè na k'è, k'è hèlè 
nè tè tè ma dè ko k'è, ko ouo-o nè mourou tè pome-iè 
hi go. 25 Kè oui-ouili dè ko k'è o nè kouli; kè fôyô li 
ouo-o pome bènè. 


3 GO koa yobo ma gana ba doko sadi doko jo o, nè 
Seigneur Nzapa déè ouo-o hi nè oli. N'a to ouine hè 
oulko, ègui: Nè bara ouine Nzapa toa h-ènè-o, eu 
Ènè ya yongo ma ouara-ti o pome sènè fo hi nè ouo ndi ? 

2 Nè ouiko k-è pikifiè hè go, ègui: Alè yongo ouara-ti 
o sènè fo hi ouo. 3 Nè ouine ouara-ti bèi bobo fo mè 
hi, nomo nè Nzapa toa, ègui: Alè ya yongo nè, alè ya fo 
té a bo nè, d'alè tè fi ouo hi. 4 Nè go to ouine hè ouiko 
k-è, egui: Ènè tè fi ogo; 5 Nzapa i ingi tana, nè po-ouichi 
n'ènè tè yongo nè o hi, kè Ii'nè-o ma, k'ènè hè nzapa o 
go, k'ènè tè ingi démo dè namo. 6 Nè ouiko k-è joko 
ouara-ti h-è kè diċouinè nè mo yongo, kè dièouinè nè mo 
joko, kè diè bo ouinè nè mo ingi-mo; m'a bi ouara-ti hi, 
a yongo; n'a ha ma bo hè ouil'a, nè yolo ka té a hi, n'a 
yongo. “7 Nè li ouo-o nè oli ma, ouo ingi tana ko ouo-o 
nè kouli, ndo ouo chini ma ti figuier o nè nèn o. 8 Kè 
olo mo ndo ouo zili guèlè Seigneur Nzapa, kè hèkè nè 
sènè fo nè mbolo, nè oui-ouili h-è dè ko n'è ouo houssou 

to ouo-o hè yèlè nè bali Seigneur Nzapa, nè bo ti o 
sènè fo hi. 9 Nè Seigneur Nzapa samo hè oui-ouili 
h-è, ègui: Mè do ndi? 10 N'a pikifié, égui: Mi zili 
guèlè mè bo fo mè, kè kili gbè mi, nèdaka no-m’ nè 
kouli, nomo no-m' houssou nè to-m' hi. 11 Nè Seigneur 
-Nzapa pikiflè, ègui: Nè ndo hè oussou ho mè ko mè 
ingi nè ko mè nè kouli o ndi? Mè yongo nè ouara-ti 
no-m” ba guinggui, ègui: Mè ya yongo nè ouo hi ndi? 
12 Nè oui-ouili pikifiè, ègui: Nè ouiko k-è no mè ra ka 
to-m” hi nomo n’a ha ouara-ti ho-m”, mi yongo hi. 
18 Nè Seigneur Nzapa to ouine hè ouiko k-è, égui: Nè 
gui ho mè déè nè mo hègo hi guindi? Nè ouiko k-è 
pikifiè, ègui: Nè go hè yobo-m'”, ko-m” yongo nè. 
14. Nè Seigneur Nzapa to ouine hè go, ègui: Nèdaka no 
mè déè mo h-è, mi dan mè nè bobo daili dè bobo sadi 
do jo o nè oli, mè nèno nè zan mè, mè yongo fou-nou 
nè ouichi nè oli no mè tè mono nè touni hi. 15 Mi iè 
sènè bo mè dé ouiko k-è, ènè nè oui-sène dè ma o, dè 
pata-bala mè o, dè pata-bala bo-a o; n'a h'a tè boto jou 
mè, no mè gomo doukouli yang'a. 16 N'a to hè 
ouiko k-è, ègui: Mi iè mbé himi tè da sènè ho mè nè po- 
ouichi no mè tè ba nè zan, no mè ko bime nè konou- 
bara, nè sèlè mè hè ko ouili mè, n'a h'a tè dè ouane 
ko-mè. 17 N'a to kè oui-ouili, ègui: Nèdaka no mè 
zili ouine guèlè ko no-mè, mè yongo ouara-ti no-m' ba- 
guinggui, ègui: Mè ya yongo nè ouo ! so mi dan nou 
nèda ouine ko-mè. Nèda himi sèlè mè, ho mè tè pa nè 
mo-yongo nè ouichi nè oli no mè tè mono nè touni hi, 
18 nè ba ngangga tène-ti o do za o hè tè bara, mè 
yongo nè jo doko jo o. 19 Nèda bémo nè tè bara nè 
li mè nomo no mè tè yongo nè kame hi, iyaaa mè jiki 
nè to mè da dido nou mè, oloyara no-m' ba no mè 
inggati hi; nèdaka no mè nè fou-nou, so mè tè jiki to mè 
da dido fou-nou. 20 Nè Adam é yini ko n'è nè Ève: 
nèdaka n'a nè na ko ba doko touni ouili onè oli. 21 Nè 
Seigneur Nzapa dè toulou hè Adam dè ko n'a nè ndara, 
n'a a to ouo-o. 

22 Nè Seigneur Nzapa to ouine, ègui: Joko, oui-ouili 
hè ma'lè go, ouine ingi démo dè namo. Alè gono liou- 

ara él'a kinè d'a tè yèfè él'a hè ba ouara-ti monotouni, 
hè yongo, hè monotouni doumè, doumè, nè. 28 Nè 
Seigneur Nzapa ndak'a sènè fo Éden dida, sè k'a oua 
fo sènè nou, nè Seigneur Nzapa déè n'a hi. 24 Hègo 
hi nomo n'a ndaka nè Adam; k'a é nè Chérubin o di 
ouara danga-ouichi ouara fo Éden, nè olo dingguè ba 
pa hè bali-oui go éli oug-o, nè mo pama liouara ti 


monotouni. 

